На основу Закона о буџетском систему (Сл. гласник РС бр. 54/2009,....149/2020, 118/2021 и 92/2023), члана 63. став 1. тачка 4 Закона о високом образовању (Сл. гласник РС бр. 88/2017,....67/2019 и 6/2020 – др. Закони, 11/2021 - аутентично тумачење, 67/2021 – др. Закон и 76/2023), члана 83. Статута, Наставно-научно веће Филозофског факултета Универзитета у Нишу, на седници одржаној дана 03. априла 2024. године, донело је

**Предлог О Д Л У К Е**

**О изменама и допунама Финансијског плана Филозофског факултета**

**Универзитета у Нишу за 2024. годину**

I

***Усвајају се*** измене и допуне Финансијског плана Филозофског факултета Универзитета у Нишу за 2024. годину.

Измене и допуне Финансијског плана за 2024. годину врше се на основу:

1. Спецификације буџета донације компаније НИС а.д. Нови Сад у оквиру пројекта под називом „Олимпијада из руског језика за ученике 7. и 8. разреда основне школе, свих разреда гимназија и средњих стручних школа, и за студенте из Србије, Републике Српске и Црне Горе“, као и
2. Решења Министарства културе Републике Србије број 000902423 2024 11800 003 001 911 031, од 15. марта 2024. године, о додели средстава за суфинансирање програма и пројеката међународне сарадње у области културе и уметности у 2024. години за пројекат Филозофског факултета у Нишу под називом „Медији, култура, друштво: савремени изазови“.

Измене и допуне Финансијског плана саставни су део ове Одлуке.

II

1. Измене и допуне Финансијског плана из члана I ове Одлуке у складу су са спецификацијом буџета донације компаније НИС а.д. Нови Сад у оквиру пројекта под називом „Олимпијада из руског језика за ученике 7. и 8. разреда основне школе, свих разреда гимназија и средњих стручних школа, и за студенте из Србије, Републике Српске и Црне Горе“. У складу са наведеном спецификацијом буџета донације измењене су и допуњене следеће позиције у Финансијском плану за 2024. годину које се односе на приходе и расходе средстава која ће бити дозначена од компаније НИС а.д. Нови Сад, Србија:

- Додаје се позиција у оквиру конта 744121 на име текућих и добровољних трансфера физичких и правних лица односно донације компаније НИС а.д. Нови Сад у износу од 1.900.000 динара;

- Додаје се позиција у оквиру конта 423911 на име услуга смештаја, исхране и превоза учесника олимпијаде из руског језика у износу од 1.188.200 динара;

- Додаје се позиција у оквиру конта 423712 на име набавки статуа за потребе награђивања учесника олимпијаде из руског језика у износу од 193.600 динара;

- Додаје се износ од 21.000 динара у оквиру већ постојеће позиције конта 423911 на име умножавања материјала за потребе олимпијаде из руског језика;

- Додаје се износ од 9.000 динара у оквиру већ постојеће позиције конта 421411 на име телефонских услуга за потребе олимпијаде из руског језика;

- Додаје се позиција у оквиру конта 423599 на име исплате хонорара ауторима тестова, организаторима, коорганизатору олимпијаде из руског језика у износу од 443.200 динара;

- Додаје се износ од 45.000 динара у оквиру већ постојеће позиције конта 482191 по основу пореских обавеза на име донације НИС-а за потребе олимпијаде из руског језика.

2. Измене и допуне Финансијског плана Филозофског факултета у Нишу за 2024. годину на основу решења Министарства културе Републике Србије о додели средстава за суфинансирање програма и пројеката међународне сарадње у области културе и уметности у 2024. години за пројекат под називом „Медији, култура, друштво: савремени изазови“ врше се у следећим позицијама:

- Додаје се позиција у оквиру конта 781111 на име трансфера између буџетских корисника на истом нивоу за пројекат Министарства културе у износу од 120.000 динара;

- Додаје се позиција у оквиру конта 422221 на име трошкова превоза на службеном путу у земљи у оквиру пројекта Министарства културе, из става 1 тачке 2, на износ од 80.000 динара;

- Додаје се позиција у оквиру конта 422231 на име трошкова смештаја на службеном путу у земљи у оквиру пројекта Министарства културе, из става 1 овог тачке 2, на износ од 40.000 динара.

III

Предлог измена и допуна Финансијског плана 2024. године из претходних тачака објавити на интернет презентацији Факултета у року од 10 дана од дана усвајања, у складу са чланом 8. став 3. Закона о буџетском систему.

IV

За извршење Финансијског плана овлашћује се декан Факултета у складу са чланом 71. Закона о буџетском систему и чланом 70. Статута Филозофског факултета у Нишу.

V

Одлуку о усвајању Финансијског плана за 2024. годину доставити Финансијској служби, продекану за финансије и архиви Факултета.

НАСТАВНО-НАУЧНО ВЕЋЕ ФАКУЛТЕТА

Број: \_\_\_\_\_\_\_\_\_\_\_\_\_\_

Датум: 03.04.2024. године

ПРЕДСЕДНИК НАСТАВНО-НАУЧНОГ ВЕЋА

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Проф. др Наталија Јовановић